# Si din mening om kommunereformen

Sunndal kommune har startet opp arbeidet med kommunereformen, og kommunestyret har vedtatt en plan for hvordan prosessen skal gjennomføres her i Sunndal. Politikerne ønsker å involvere innbyggere og næringsliv og er spesielt opptatt av å høre hva folket mener. Det vil derfor bli gjennomført en innbyggerundersøkelse for å la folk si sin mening.

Undersøkelsen skal kartlegge folks holdninger til kommunereformen og kommunestruktur.

Det er NIVI Analyse AS som er ansvarlig for undersøkelsen sammen med Respons Analyse. De vil gjennomføre telefonintervju av et representativt utvalg av befolkninga i kommunen, totalt 600 innbyggere over 16 år. Dette gjøres i perioden 23. februar til 4. mars 2015.

Undersøkelsen omfatter spørsmål om hvor du bor, hvilken tilhørighet du har til kommunen og regionen, hvor du arbeider, om du mener kommunen bør slå seg sammen men en annen kommune eller ikke, hvilken retning du mener kommunen eventuelt bør orientere seg, og i tilfelle hvilke(n) kommune(r) det er aktuelt å slå seg sammen med, hvordan du ønsker å engasjere deg osv.

Resultatene fra undersøkelsen vil danne grunnlag for videre analyser og utredning av alternativer for Sunndal.

Undersøkelsen vil ta om lag 6-7 minutter å besvare. Telefonnummeret det vil bli ringt fra er 55 60 70 09. Det er altså nå innbyggerne har mulighet til å være med å påvirke den videre prosessen i reformarbeidet, og vi oppfordrer de som blir oppringt til å ta seg tid til å svare på undersøkelsen.
Ved spørsmål kan man kontakte Harriet Berntsen, ass. rådmann (mobil 991 57 947) eller Geir Vinsand, NIVI Analyse AS (mobil 975 25 751)

På kommunens hjemmeside finner man mere informasjon om reformen: www.sunndal.kommune.no/Kommunereformen